ประกาศกระทรวงพาณิชย์ประกาศกระทรวงพาณิชย์เรื่องหลักเกณฑ์และวิธีการจัดให้มีการตรวจสอบและการตรวจสอบมาตรฐานสินค้าปุยนุ่น อาศัยอำนาจตามความในมาตรา ๔ และมาตรา ๑๗แห่งพระราชบัญญัติมาตรฐานสินค้าขาออก พ.ศ. ๒๕๐๓ซึ่งแก้ไขเพิ่มเติมโดยพระราชบัญญัติมาตรฐานสินค้าขาออก (ฉบับที่ ๒) พ.ศ. ๒๕๒๒รัฐมนตรีว่าการกระทรวงพาณิชย์ โดยคำแนะนำของคณะกรรมการมาตรฐานสินค้าออกประกาศไว้ดังต่อไปนี้ข้อ ๑ให้ผู้ทำการค้าขาออกซึ่งสินค้ามาตรฐานปุยนุ่นจัดให้มีการตรวจสอบมาตรฐานสินค้าตามหลักเกณฑ์และวิธีการดังต่อไปนี้(๑) การจัดให้มีการตรวจสอบแต่ละวันให้กระทำได้ในระหว่างเวลา๘.๓๐ นาฬิกา ถึงเวลา ๑๗.๓๐ นาฬิกาการจัดให้มีการตรวจสอบนอกเวลาดังกล่าวจะกระทำได้เมื่อได้รับอนุญาตเป็นหนังสือจากสำนักงานมาตรฐานสินค้า(๒)สถานที่จัดให้มีการตรวจสอบต้องอยู่ในท้องที่หรือเขตที่สำนักงานมาตรฐานสินค้าได้กำหนดให้เป็นท้องที่หรือเขตที่จะจัดให้มีการตรวจสอบมาตรฐานสินค้าได้(๓)สถานที่จัดให้มีการตรวจสอบต้องมีแสงสว่างพอเพียงที่จะทำการตรวจสอบมาตรฐานสินค้าได้(๔)แสดงเครื่องหมายเพื่อให้เห็นว่าปุยนุ่นที่จะจัดให้มีการตรวจสอบนั้นเป็นสินค้าที่ทำหรือมีไว้เพื่อจำหน่ายในทางการค้าขาออก ทั้งนี้ ให้เป็นไปตามหลักเกณฑ์และวิธีการที่รัฐมนตรีกำหนด(๕)จัดสินค้าปุยนุ่นที่จะจัดให้มีการตรวจสอบไว้เป็นกองแยกตามชนิดชั้นและผู้ผลิตมัดปุยนุ่น และต้องมีปริมาณกองละไม่เกิน ๕๐๐ มัดข้อ ๒ให้ผู้มีหน้าที่ตรวจสอบมาตรฐานสินค้าดำเนินการตรวจสอบมาตรฐานสินค้าปุยนุ่นแยกเป็น๒ ขั้นตอน คือ การตรวจสอบขั้นชักตัวอย่างเพื่อตรวจสอบก่อน ตรวจปล่อยและการตรวจสอบขั้นตรวจปล่อย และให้ปฏิบัติตามหลักเกณฑ์และวิธีการดังต่อไปนี้ก.การตรวจสอบขั้นชักตัวอย่างเพื่อตรวจสอบก่อนตรวจปล่อย(๑)ชักตัวอย่างไว้หนึ่งตัวอย่างต่อสินค้าปุยนุ่นหนึ่งกอง โดยสุ่มชักตัวอย่างจากมัดปุยนุ่นไม่น้อยกว่าร้อยละ๑๐ ของจำนวนมัดทั้งหมด แต่ละมัดต้องชักตัวอย่างไม่น้อยกว่า ๒๐ กรัมและต้องชักตัวอย่างรวมกันทั้งหมดไม่น้อยกว่า ๓๐๐ กรัม(๒) แบ่งตัวอย่างสินค้าปุยนุ่นตาม (๑)ออกเป็น ๖ ส่วน แต่ละส่วนมีน้ำหนักไม่น้อยกว่า ๕๐ กรัม นำตัวอย่างแต่ละส่วนบรรจุลงในถุงหรือภาชนะที่ป้องกันการเปลี่ยนแปลงสภาพของตัวอย่างได้ผนึกสลากแสดงวัน เดือน ปี ที่ชักตัวอย่าง และให้ผู้มีหน้าที่ตรวจสอบมาตรฐานสินค้าผู้จัดให้มีการตรวจสอบมาตรฐานสินค้าหรือผู้แทนที่อยู่ในขณะชักตัวอย่างลงลายมือชื่อกำกับไว้ด้วยตราประทับปากถุงหรือภาชนะแล้วให้ผู้ที่เกี่ยวข้องดังกล่าวข้างต้นลงลายมือชื่อคาบรอยผนึกมอบตัวอย่างดังกล่าวให้ผู้ที่มีหน้าที่รับมอบตามที่กำหนดไว้ในกฎกระทรวง(๓) ผนึกสลากแสดงวัน เดือน ปีและปริมาณสินค้า แล้วตราประทับกองสินค้าปุยนุ่นที่ได้ชักตัวอย่างไว้แล้วนั้นในลักษณะที่สามารถใช้เป็นหลักฐานในการรักษาสินค้านั้นมิให้ถูกเพิ่มเติมหรือสับเปลี่ยนหรือเปลี่ยนแปลงได้ข. การตรวจสอบมาตรฐานสินค้าขั้นตรวจปล่อย(๑)สุ่มมัดปุยนุ่นจากกองสินค้าปุยนุ่นที่ได้ดำเนินการตามข้อ ๒ ก.ซึ่งปรากฏผลการวิเคราะห์ตัวอย่างว่าถูกต้องตามมาตรฐานที่กำหนดและแก้มัดตรวจสอบคุณภาพทางกายภาพของปุยนุ่นภายในมัดในสถานที่ที่มีแสงสว่างตามธรรมชาติพอเพียงและตรวจสอบน้ำหนักของวัตถุที่ใช้ในการหุ้มห่อผูกรัดมัดปุยนุ่นจำนวนมัดปุยนุ่นที่ต้องแก้มัดตรวจสอบให้เป็นไปตามอัตราต่อไปนี้จำนวนมัดทั้งหมดในกอง จำนวนมัดที่ต้องแก้ ๒๒๐ ไม่น้อยกว่า๑ ๒๑ ๑๐๐ ไม่น้อยกว่า๒ ๑๐๑ ๒๐๐ ไม่น้อยกว่า๓ ๒๐๑ ๓๐๐ ไม่น้อยกว่า๔ ๓๐๑ ๔๐๐ ไม่น้อยกว่า๕ ๔๐๑ ๕๐๐ ไม่น้อยกว่า๖ถ้าปุยนุ่นที่ได้แก้มัดตรวจสอบรายการดังกล่าวข้างต้นถูกต้องตามมาตรฐานทุกมัดให้ถือว่าคุณภาพทางกายภาพของปุยนุ่นภายในมัดและน้ำหนักของวัตถุที่ใช้หุ้มห่อผูกรัดมัดปุยนุ่นกองนั้นถูกต้องตามมาตรฐานชักตัวอย่างปุยนุ่นที่ได้แก้มัดตรวจสอบตามที่ระบุในวรรคก่อนไว้เป็นหลักฐานหนึ่งตัวอย่างโดยให้ชักตัวอย่างจากปุยนุ่นที่ได้แก้มัดตรวจสอบทุกมัด แล้วดำเนินการตาม ก. (๒)(๒)ตรวจสอบการหุ้มห่อผูกรัดและน้ำหนักของมัดปุยนุ่นทุกมัดที่จะพึงออกใบรับรองมาตรฐานสินค้าให้แล้วประทับน้ำหนักนั้นพร้อมทั้งน้ำหนักโดยเฉลี่ยของวัตถุที่ใช้ในการหุ้มห่อผูกรัดมัดปุยนุ่นไว้ที่มัดปุยนุ่นนั้นในกรณีที่ปรากฏว่าปุยนุ่นมัดใดมีการหุ้มห่อผูกรัดหรือมีน้ำหนักของมัดไม่ถูกต้องตามมาตรฐานสินค้าที่กำหนดไว้ให้ถือว่าเฉพาะปุยนุ่นมัดเท่านั้นที่ผิดมาตรฐาน(๓)ตรวจสอบขนาดของมัดปุยนุ่นโดยการสุ่มตัวอย่างไม่น้อยกว่าร้อยละ ๕ของจำนวนมัดปุยนุ่นทั้งหมดที่จะพึงออกใบรับรองมาตรฐานสินค้าให้ถ้าปรากฏว่ามัดปุยนุ่นที่ได้สุ่มตัวอย่างตรวจสอบตามวรรคหนึ่งมัดใดมัดหนึ่งมีขนาดไม่ถูกต้องตามมาตรฐานที่กำหนดไว้ให้ตรวจสอบขนาดของมัดปุยนุ่นทุกมัดที่จะพึงออกใบรับรองมาตรฐานสินค้าให้ในกรณีเช่นนี้ให้ถือว่าเฉพาะปุยนุ่นมัดที่มีขนาดไม่ถูกต้องตามมาตรฐานที่กำหนดไว้เท่านั้นที่ผิดมาตรฐาน(๔)ในกรณีที่ต้องบรรทุกสินค้าปุยนุ่นที่ได้รับการตรวจสอบแล้วไปขนถ่าย ณท่าเรือซึ่งอยู่ห่างไกลจากสถานที่ที่จัดให้มีการตรวจสอบต้องตราประทับสินค้าปุยนุ่นที่บรรทุกอยู่ในยานพาหนะนั้นไว้ในลักษณะที่สามารถใช้เป็นหลักฐานในการป้องกันการสับเปลี่ยนหรือเปลี่ยนแปลงได้(๕)เมื่อสิ้นเวลาตรวจสอบในแต่ละวัน และการจัดให้มีการตรวจสอบนั้นยังไม่แล้วเสร็จต้องตราประทับสินค้าปุยนุ่นที่ยังตรวจสอบไม่แล้วเสร็จนั้นเพื่อป้องกันการเพิ่มเติมสับเปลี่ยนหรือเปลี่ยนแปลงไว้ด้วยประกาศฉบับนี้ให้ใช้บังคับเมื่อพ้นกำหนด๑๕ วัน นับแต่วันประกาศในราชกิจจานุเบกษาเป็นต้นไป[๑]ประกาศณ วันที่ ๔ สิงหาคม ๒๕๒๔ชวน หลีกภัยรัฐมนตรีว่าการกระทรวงพาณิชย์อุษมล/ผู้จัดทำ๗กันยายน ๒๕๕๔[๑] ราชกิจจานุเบกษาเล่ม ๙๘/ตอนที่ ๑๓๔/ฉบับพิเศษ หน้า ๒๙/๑๕ สิงหาคม ๒๕๒๔